Lav et referat af nedenstående tekst:

Tekst:
-	Det var godt nok en oplevelse, jeg lige skulle bruge nogle dage til at komme mig over. Sådan lyder det fra Kasper Wæhrens, der er ejer af campingpladsen Tannisby Camping i Tversted. Han har ejet campingpladsen i ni år. Og nok har der været mange vilde oplevelser gennem årene, men tirsdag blev en dag, han aldrig vil glemme. En 75-årig tysk kvinde fik en blodprop i hjertet, mens hun kørte i sin bil på campingpladsen. -	Hun sad bare sådan helt sammenkrøllet henover rettet og kørte bare ligeud her på pladsen, fortæller campingejeren. Et skilt på vejen fik bilen stoppet. En opmærksom campist løb hurtigt over til hende, mens en anden campist får fat i Kasper Wæhrens. Kvinden var død. -	Jeg gjorde bare ligesom i en tegnefilm, jeg lavede nærmest hjulspin, og satte kurs mod en hjertestarter. Bleg som et lig Den 75-årige tysker blev revet ud af bilen af en anden campist. Han gik i gang med hjertemassage, mens Kasper kørte mod den nærmeste hjertestarter. Den døde kvinde og hendes mand havde været campister på pladsen i over 40 år. Ifølge Kasper, kan han normalt genkende alle sine gæster. -	Men jeg kunne slet ikke kende hende. Hun var helt hvid, bleg som et lig og havde åben mund og åbne øjne. Det var som om, det var én, jeg aldrig havde set før, siger han og fortsætter: -	Det er først, da jeg starter med hjertemassage på hende, jeg ser, hvem hun egentlig er. Og der tænkte jeg bare; fuck, det her skal lykkedes. Kasper Wæhrens er uddannet brandmand tilbage i 1997. Det er derfor længe siden, han sidst har haft brug for sin førstehjælp. Et mirakel Men det fik han i den grad brug for den tirsdag. For hjertemassagen fortsatte i 27 minutter, før lægerne tog over. - Det er først der, det går op for mig, hvad der egentlig lige var sket de seneste mange minutter, siger han. Kvinden blev kørt væk med ambulance. Og sygehuset holdt løbende dialog med Kasper og campingpladsen. - Det var vigtigt for mig at høre fra dem, så jeg kunne briefe mine gæster, for alle ville vide, hvordan hun havde det, fortæller han. Og bare tre dage efter det begivenhedsrige døgn, skete noget uventet. Pludselig kommer en bil rullende ind på pladsen med to vinkende gæster. - Jeg ser bare den her kvinde, jeg lige har set død. Og hun kører bare og er glad. Det var helt fantastisk, men også sindssygt mærkeligt, siger han.

Referat:
En helt almindelig tirsdag, blev pludselig alt andet end almindelig for Kasper Wæhrens, da en af hans campister pludselig fik hjertestop.